**386/2016.(XII.15.) Kgy. sz. határozat**

1. Szombathely Megyei Jogú Város Közgyűlése a „Javaslat a Szent Márton kártya továbbfejlesztésére” című napirendet megtárgyalta, és egyetért a Szent Márton kártya előterjesztés szerinti, QR kód alapú továbbfejlesztésével.
2. A Közgyűlés a Szent Márton kártya előterjesztés szerinti továbbfejlesztésére 2017. évi költségvetésében 35 millió forintot biztosít azzal, hogy a továbbfejlesztés megvalósítása érdekében kiírandó közbeszerzési pályázatra valamennyi, Szombathelyen ilyen fejlesztésekkel foglalkozó gazdasági társaság kerüljön ajánlattevőként meghívásra.
3. A Közgyűlés felkéri a polgármestert, hogy a Szent Márton kártyára vonatkozó rendszer fejlesztése érdekében a szükséges intézkedéseket az előterjesztés szerinti szakmai szervezetek bevonásával tegye meg, és a pilotrendszert a Közgyűlés számára előzetesen mutassa be.
4. A Közgyűlés felkéri a polgármestert, hogy Szombathely Megyei Jogú Város turisztikai koncepcióját az érintett szakmai szervezetek bevonásával dolgozza ki, és a koncepciót terjessze a Közgyűlés elé.

**Felelős:** Dr. Puskás Tivadar polgármester

Koczka Tibor alpolgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Stéger Gábor Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője

Keringer Zsolt, az Informatikai, Minőségügyi és Gondnoksági Kabinet osztályvezetője

Grünwald Stefánia, a Savaria Turizmus Nonprofit Kft. ügyvezetője)

**Határidő:** azonnal /1. pont vonatkozásában/

2017. évi költségvetés elfogadása /2. pont vonatkozásában/

2017. december 31. /3-4.pont vonatkozásában/